Suchinthana/ta-wikipedia huggingface dataset:
இஷ்ரத் அஃப்ரீன்

இஷ்ரத் அஃப்ரீன் ( Ishrat Afreen ) (இஷ்ரத் ஆப்ரீன்) பிறப்பு 25 டிசம்பர் 1956) இவர் ஒரு உருது கவிஞர். இவரது படைப்புகள் ஆங்கிலம், யப்பானியம், சமஸ்கிருதம், இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. கசல் பாடகர்களான ஜக்ஜீத் சிங் & சித்ரா சிங் ஆகிய இருவரும் இவரது கவிதைகளை தங்களின் இசைத்தொகுப்பு நிகழ்ச்சியான பியோண்ட் டைம் (1987) என்பதில் நிகழ்த்தினர். பிரித்தானிய-பாக்கித்தானி திரைப்பட நடிகர் ஜியா மொஹைதீன் தனது 17வது, 20வது தொகுதிகளிலும், தற்போதைய கச்சேரிகளிலும் இவரது கவிதைகளை வாசிக்கிறார்.

ஆரம்ப வாழ்க்கை மற்றும் தொழில் 
இவர் தனது 14வது வயதில் 31 ஏப்ரல் 1971 அன்று டெய்லி ஜங் என்ற தினசரியில் முதன்முதலில் எழுத ஆரம்பித்தார். தொடர்ந்து எழுதிய இவரது கவிதைகள் இந்தியா மற்றும் பாக்கித்தான் முழுவதும் பல இலக்கிய இதழ்களில் வெளியிடப்பட்டது. இறுதியில் கவிஞர் பஹ்மிதா ரியாஸ் நடத்திவந்த ஆவாஸ் என்ற மாத இதழின் உதவி ஆசிரியரானார். இவரது எழுத்து வாழ்க்கைக்கு இணையாக 1970-1984 வரை பாக்கித்தான் வானொலியில் தேசிய மற்றும் உலகளவில் ஒளிபரப்பப்பட்ட பல வானொலி நிகழ்ச்சிகளில் பங்கேற்றார். பின்னர் மிர்சா ஜமிலின் கீழ் பக்க தளவமைப்பு மென்பொருளான இன்பேஜிற்கான நஸ்தலீகு வரிவடிவத்தில் பணியாற்றினார்.

இஷ்ரத் அஃப்ரீன் தற்போது ஆஸ்டினின் இந்து உருது பிளாக்சிப் திட்டத்தில் ஆஸ்டின், டெக்சாஸ் பல்கலைக்கழகத்தின் முதன்மை உருது விரிவுரையாளராக உள்ளார்.

கல்வி 
அஃப்ரீன் தனது இளங்கலைக் கல்வியை கராச்சியில் உள்ள அல்லாமா இக்பால் அரசுக் கல்லூரியில் பயின்றார், பின்னர் பாக்கித்தானின் கராச்சி பல்கலைக்கழகத்தில் உருது இலக்கியத்தில் முதுகலைப் பட்டம் பெற்றார். பின்னர் ஆகா கான் உறைவிடப் பள்ளியிலும் கற்பித்தார்.

வெளியீடுகள் 
அஃப்ரீன் குஞ்ச் பீலே பூலோன் கா (1985) மற்றும் தூப் அப்னே ஹிஸ்ஸே கி (2005) ஆகிய இரண்டு கவிதைத் தொகுப்புகளை வெளியிட்டுள்ளார். இதைத் தவிர வீ சின்புல் வுமன்  என்ற மதிப்புமிக்க தொகுப்பில் இவரது கவிதைகள் சேர்க்கப்பட்டுள்ளன.

சான்றுகள் 
Official site
Urdu Study at University of Wisconsin
BBC: 2005's Most Important Urdu Publications
DAWN Book Review of "Dhoop Apney Hissay Ki"
Article in Urdu
DAWN Interview Article
Initial DAWN Article 1 
Article on Launching of "Dhoop Apne Hissay Ki" 
Image of Newspaper Spread in Urdu 

பாக்கித்தானிய பெண் எழுத்தாளர்கள்
பாக்கித்தான் பெண் உரிமை செயற்பாட்டாளர்கள்
வாழும் நபர்கள்
1956 பிறப்புகள்
பெண் எழுத்தாளர்கள்
சிவ சேனை (இலங்கை)

சிவ சேனை (Siva Senai), இலங்கை வடக்கு மாகாணத்தில் உள்ள மறவன்புலவு க. சச்சிதானந்தன் என்பவரால் 12 அக்டோபர் 2016 அன்று இலங்கை தேர்தல் ஆணையத்தில் பதிவு செய்யப்பட்ட புதிய அரசியல் கட்சியாகும். இக்கட்சியின் முதன்மை நோக்கம் வலது சாரி அரசியல், இந்துத்துவம், இந்து தேசியம், சைவ சமயம் சிந்தனைகள் கொண்டது. இதன் சின்னம் நந்தி மற்றும் கொடி நந்தி மற்றும் சந்திரன் உருவங்கள் கொண்டது.

மேற்கோள்கள்

ஊசாத்துணை

வெளி இணைப்புகள் 

இலங்கைத் தமிழ் அரசியல் கட்சிகள்
நஜ்மா மெகபூப்

நஜ்மா மெகபூப் (Najma Mehboob)(1949 - 6 டிசம்பர் 1983) என்பவர் பாக்கித்தான் திரைப்பட மற்றும் தொலைக்காட்சி நடிகை ஆவார். இவர் பெரும்பாலும் உருது மற்றும் பஞ்சாபி மொழிகளில் நாடகங்கள் மற்றும் படங்களில் தாய் வேடத்தில் நடித்தார். 1983-ல் திரைப்பட படப்பிடிப்பின் போது தொடருந்து விபத்தில் இறந்தார்.

ஆரம்ப கால வாழ்க்கை 
நஜ்மா 1949-ல் பாக்கித்தானின் இராவல்பிண்டியில் பிறந்தார். ஆரம்பத்தில், இவர் மேடை நாடகங்களில் நடித்தார்.

தொழில் 
மெகபூப் 1969-ல் பாக்கித்தான் தொலைக்காட்சி, லாகூரில் இருந்து ஒளிபரப்பப்பட்ட ஹாதி டான்ட் என்ற நாடகம் மூலம் தொலைக்காட்சிக்கு வந்தார். பின்னர், இவர் பல தொலைக்காட்சி நாடகங்கள் மற்றும் தொடர்களில் நடித்துள்ளார். இவர் 82 படங்களில் நடித்துள்ளார். இவரது முதல் படம் ஜியோ தோலா (1969) மற்றும் நாசக் ரிஷ்டே (1987) கடைசி படம்.

தனிப்பட்ட வாழ்க்கை 
நஜ்மா தொலைக்காட்சி தயாரிப்பாளர் முகமது நிசார் உசைனை மணந்தார். இந்த இணையருக்கு ஒரு குழந்தை இருந்தது.

இறப்பு 
நஜ்மா மெகபூப், 1983ஆம் ஆண்டு திசம்பர் 6ஆம் தேதி, லாகூரில் பஞ்சாபி திரைப்படமான ரிக்ஷா டிரைவரின் படப்பிடிப்பின் போது ஓடும் தொடருந்தில் குழந்தையைக் காப்பாற்ற முயன்று அடிபட்டு இறந்தார்.

திரைப்படவியல்

தொலைக்காட்சி தொடர்

திரைப்படம்

விருது

மேற்கோள்கள்

வெளி இணைப்புகள் 
  

1983 இறப்புகள்
1949 பிறப்புகள்
பாக்கித்தானிய திரைப்பட நடிகர்கள்
வந்தனா சீனிவாசன்

வந்தனா சீனிவாசன், இந்தியாவின் தமிழ்நாட்டைச் சேர்ந்த திரைப்படப் பின்னணிப் பாடகியாவார். தனித்தன்மை கொண்ட குரலமைப்பும், சுயாதீன பாடகியாகவும் இருக்கும் இவர், தென்னிந்திய திரைப்படத் துறையில் குறிப்பாக தமிழ்த் திரைப்படங்களில் பணியாற்றி வருகிறார்.

வாழ்க்கை வரலாறு 
வந்தனா, சிறுவயதிலிருந்து உயர்நிலைப் பள்ளியை முடிக்கும் வரை தனது குருவான திருமதி சீதா கிருஷ்ணனிடமிருந்து கர்நாடக பாரம்பரிய இசையில் பயிற்சி பெற்றுள்ளார். கல்லுரிப்படிப்பிற்க்காக 2006 ஆம் ஆண்டில் பெண்கள் கிறிஸ்தவக் கல்லூரியில் (மெட்ராஸ் பல்கலைக்கழகம்) உளவியல் பாடப்பிரிவில் சேர்ந்த அவர், இந்தியாவின் சென்னைக்கு குடிபெயர்ந்துள்ளர். அங்கே, மற்றொரு குருவான,  திருமதி தனுஸ்ரீ சாஹாவின் கீழ் இந்துஸ்தானி பாரம்பரிய இசையில் பயிற்சி பெற்றுள்ளார். இலண்டன் பொருளியல் மற்றும் அரசறிவியல் கல்வி நிலையத்தில் நிறுவன மற்றும் சமூக உளவியலில் முதுகலைப் பட்டம் பெற 2009 ஆம் ஆண்டில் இலண்டனுக்குச் சென்று அங்கும் பல்வேறு இசை தாக்கங்களை வெளிப்படுத்தி குறிப்பாக பங்களாதேச இசையை ஆராய்ந்துள்ளார். 2011 ஆம் ஆண்டின் தொடக்கத்தில் சென்னைக்குத் திரும்பியதை, அவர் ஒரு சுயாதீன இசைக்கலைஞராகவும் பின்னணிப் பாடகியாகவும் தன்னை நிலைநிறுத்திக் கொண்டார்.

2017 ஆம் ஆண்டில் இசைக்கலைஞரின் வாழ்க்கைகளைப் பற்றிய உரையை டெட் கருத்தரங்குகளில் பகிர்ந்துள்ளார்.

மியூசிகலோரி தயாரிப்புகள் என்ற பெயரில் பிற இசைப்பாடகர்கள், பின்னணி பாடகர்கள், இசைவல்லுனர்களை இணைத்து ஆன்மாவை உருக்கும் மெல்லிசையை பரப்பும் முயற்சியில் ஈடுபட்டு வருகிறார். கேரளாவைச் சேர்ந்த ஆனந்த் பட்டத்தில் என்ற தொழிலதிபரை மணந்துள்ள வந்தனா,  தனது கணவருடன் இணைந்து இன்ஸ்ட்டாகிராம்இணையதளத்தில், அனஸ்டோரிஸ்ஒன்லைன் என்ற பெயரில் பெண்களுக்கான அழகு சாதனப் பொருட்கள் விற்பனையும் செய்து வருகிறார்.

இசைப்பட்டியல் 
பின்னணிப் பாடல்

மேற்கோள்கள் 

Short description is different from Wikidata
Articles with hCards
தமிழ்நாட்டுப் பெண் இசைக்கலைஞர்கள்
சென்னைப் பாடகர்கள்
கருநாடக இசைப் பாடகர்கள்
வாழும் நபர்கள்
பின்னணிப் பாடகர்கள்
அன்வாரா சையத் ஹக்

அன்வாரா சையத் ஹக் ( Anwara Syed Haq ; பிறப்பு 1940) வங்காளதேசத்தைச் சேர்ந்த இலக்கிய எழுத்தாளர் ஆவார். இவர் பல புதினங்கள், சிறுகதைகள், குழந்தைகள் புத்தகங்கள் மற்றும் பல கட்டுரைகளையும் எழுதியுள்ளார். மனித உளவியல் பற்றிய தனது அறிவை தனது எழுத்துக்களில் அழகாகப் பயன்படுத்தியதற்காகப் பாராட்டப்பட்டவர். மேலும், இவர் தொழில் ரீதியாக ஒரு மனநல மருத்துவராக அறியப்படுகிறார். 2019 இல் மொழி மற்றும் இலக்கியத்திற்கான இவரது சாதனைகளுக்கு எகுஷே பதக் விருது வழங்கப்பட்டது.

ஆரம்ப கால வாழ்க்கை 
அன்வாரா சையத் ஹக் ஜெஸ்ஸூர் நகரில் ஒரு பழமைவாத முஸ்லிம் குடும்பத்தில் பிறந்தார். தனது குழந்தைப் பருவத்தையும் இளமைப் பருவத்தையும் ஜெஸ்ஸூரில் கழித்தார். மிகவும் பக்தியுள்ளவரான இவருடைய தந்தை இவரையும் மத பழக்கவழக்கங்களைக் கடைப்பிடிக்க வேண்டும் என்று வலியுறுத்தினார். இவர் பள்ளி மற்றும் கல்லூரி நாட்களில் புதினக்கள், பத்திரிகைகள் அல்லது இலக்கியப் பொருட்களைப் படிக்கும் வாய்ப்பு அரிதாகவே கிடைத்தது. இவர் மருத்துவம் படிக்க வேண்டும் என்பது இவருடைய தந்தையின் விருப்பம், அதே சமயம் இவர் ஆங்கில இலக்கியம் படிக்க வேண்டும் என்று விருப்பம் கொண்டிருந்தார். ஆனாலும் தன் தந்தையின் விருப்பத்தை நிறைவேற்ற 1959 இல் டாக்காவுக்குச் சென்று மருத்துவக் கல்லூரியில் சேர்ந்தார்.

கல்வி வாழ்க்கை 
ஜெஸ்ஸூரில் இளநிலை மற்றும் உயர்நிலை பள்ளிப் படிப்பை முடித்த பிறகு, இவர் 1959 இல் டாக்காவுக்குச் சென்று டாக்கா மருத்துவக் கல்லூரியில் சேர்ந்தார். 1965 இல் மருத்துவர் பட்டம் பெற்றார். 1973 இல் உயர் கல்விக்காக இங்கிலாந்து சென்றார். 1982 இல் மருத்துவ மனநல மருத்துவத்தில் முதுகலை பட்டப்படிப்பை முடித்த பிறகு அவர் இங்கிலாந்தில் இருந்து வீடு திரும்பினார். பின்னர் இவர் பாகிஸ்தான் விமானப்படை, டாக்கா மருத்துவக் கல்லூரி மற்றும் பர்டேம் போன்ற பல நிறுவனங்களில் பணிபுரிந்துள்ளார். இப்போது இவர் ஒரு மனநல மருத்துவராக வேலை செய்கிறார்.

தனிப்பட்ட வாழ்க்கை 
அன்வாரா சையத் ஹக், எழுத்தாளரும் கவிஞருமான சையத் ஷம்சுல் ஹக்கை நவம்பர் 19, 1965 இல் மணந்தார். இவர்களுக்கு ஒரு மகள் மற்றும் ஒரு மகன் உள்ளனர். இவரது மகள் பிதிதா உயர்நிலைப் பள்ளி அளவில் ஆங்கில இலக்கியம் கற்பிக்கிறார். இவரது மகன் டிடியோ ஒரு தகவல் தொழில்நுட்ப நிபுணராகவும், கதைகள், பாடல்கள் எழுதுபவராகவும் மேலும், இசையமைப்பாளராகவும்  உள்ளார்.

விருதுகள் 

 2010 இல் பங்களா அகாடமி இலக்கிய விருது
 அன்னன்யா ஷாஹித்யா புரோஷ்கர்
 அக்ராணி வங்கி புரோஷ்கர்
 மைக்கேல் மதுசூதன் புரோஷ்கர்
 சிசு அகாடமி புரோஷ்கர்
 2019 இல் எகுஷே பதக்

இலக்கியப் படைப்புகள் 
அன்வாரா சையத் ஹக்கின் முதல் சிறுகதை "பரிபர்தன்" 1954 இல் சங்கபாத்தில் வெளியிடப்பட்டது. 1955 முதல் 1957 வரை, அவர் இட்டெஃபாக்கின் "காச்சி கஞ்சர் ஆஷோர்" க்காக தொடர்ந்து எழுதினார். இவரது முதல் நாவல் 1968 இல் சச்சித்ர சாந்தனியில் வெளியிடப்பட்டது. இவரது முதல் நாவலுக்குப் பிறகு, இவர் பல நாவல்கள் மற்றும் சிறுகதைகளை எழுதியுள்ளார். இவரது பல நாவல்கள் டாக்கா மற்றும் லண்டனில் இருக்கும்போது எழுதப்பட்டவை ஆகும். இவரது வெளியீடுகளில், இருபத்தைந்து நாவல்கள், மூன்று கவிதைத் தொகுதிகள், எட்டு சிறுகதைத் தொகுப்புகள், எட்டு கட்டுரைத் தொகுப்புகள், மூன்று சுயசரிதைத் தொகுதிகள், இரண்டு பயணக் கட்டுரைத் தொகுப்புகள், இளம் வாசகர்களுக்கான நாற்பது கற்பனைக் கதைகள் போன்றவை அடங்கும்.

சான்றுகள் 

வாழும் நபர்கள்
1949 பிறப்புகள்
எழுத்தாளர்கள்
டி. ஜி. ஆராவமுதன்

திருக்கண்ணங்குடி ஜி. ஆராவமுதன் (Thirukannangudi G. Aravamuthan, 1890 - 9 மே 1970) என்பவர் ஒரு இந்திய தொல்லியல் ஆய்வாளர் மற்றும் நாணயவியலாளர் ஆவார்.

வாழ்க்கை குறிப்பு 
ஆராவமுதன் 1890 ஆம் ஆண்டு பிரித்தானிய இந்தியாவின் மதறாஸ் மாகாணத்தில் (தற்போதைய தமிழ்நாட்டில் ) நாகப்பட்டினம் மாவட்டத்தில் உள்ள திருக்கண்ணங்குடிக்கு அருகிலுள்ள ஒரு சிற்றூரில் பிறந்தார். முதுகலைப் படிப்பை முடித்த இவர், முதலில் ஆங்கிலத்திலும், பின்னர் சட்டப்படிப்பிலும் பட்டம் பெற்றார். இவர்  தி இந்து நாளிதழில் மெய்ப்புபார்ப்பவர், நகைக்கடையில் வைர மதிப்பீட்டாளர், பச்சையப்பன் கல்லூரியில் ஆங்கில ஆசிரியர், சென்னை உயர்நீதிமன்றத்தில் சட்டப் பயிற்சி என பல்வேறு வேலைகளைச் செய்தார். இருப்பினும், இவரது ஆர்வம் வரலாற்றில்தான் இருந்தது. சென்னை அரசு அருங்காட்சியகத்தின் கண்காணிப்பாளராக சில காலம் பணியாற்றினார்.

படைப்புகள்

குறிப்புகள் 

இந்திய நாணயவியலாளர்கள்
1970 இறப்புகள்
1890 பிறப்புகள்
நாகப்பட்டினம் மாவட்ட நபர்கள்
ரசியா கான்

ரசியா கான் அமீன் (Razia Khan) (1936 - 28 டிசம்பர் 2011) ஒரு வங்காளதேச எழுத்தாளரும், கவிஞரும், கல்வியாளரும் , பத்திரிகையாளரும், நாடக நடிகரும், செய்தித்தாள்களுக்கான கட்டுரையாளரும் ஆவார்.   கல்விக்கான இவரது பங்களிப்பிற்காக வங்காளதேச அரசு 1997 இல் இவருக்கு எகுஷே பதக் வழங்கியது.

கல்வி மற்றும் தொழில் 
ரசியா கானின் தந்தை மௌல்வி தமிசுதீன் கான் ஒரு அரசியல்வாதி மற்றும் சமூக ஆர்வலர் ஆவார்.

இவர், டாக்கா பல்கலைக்கழகத்தில் ஆங்கிலத்தில் இளங்கலை மற்றும் முதுகலைப் பட்டம் பெற்றார்.  உயர் படிப்புக்காக பிரித்தானிய கவுன்சிலின் உதவித்தொகையில் பர்மிங்காம் பல்கலைக்கழகத்திற்குச் சென்றார்.

இவர், அப்போதைய பாகிஸ்தான் அப்சர்வரின் ஆசிரியர் குழுவில் சேர்ந்தார்.  பின்னர் அந்தக் குழு, "தி பங்களாதேஷ் அப்சர்வர்" என்று பெயர் மாற்றப்பட்டது. அதற்குப் பிறகு, இவர், டாக்கா பல்கலைக்கழகத்தின் ஆங்கிலத் துறையின் ஆசிரிய உறுப்பினராகச் சேர்ந்தார்.

இவர், தனது 18வது வயதில்,  தனது முதல் நாவலான போட் டோலர் உபன்யாஷ்  ஐ எழுதினார்.

தனிப்பட்ட வாழ்க்கை 
பாகிஸ்தானின் முன்னாள் பிரதம மந்திரி நூருல் அமினின் இரண்டாவது மூத்த மகனான அன்வருல் அமின் மகோனை ரசியா கான் மணந்தார். அன்வருல் அமின் மகோன் பாங்க் ஆஃப் கிரெடிட் மற்றும் காமர்ஸ் இண்டர்நேஷனல், பங்களாதேஷின் முன்னாள் பொது மேலாளராக இருந்தார். இந்த பங்களாதேஷ் வங்கியின் முதல் கிளையை   லண்டனில்  திறந்தார். தம்பதியருக்கு இரண்டு குழந்தைகள் இருந்தனர். அவர்கள், வங்கியாளர் கைசர் தமிஸ் அமீன் மற்றும் பத்திரிகையாளர் ஆஷா மெஹ்ரீன் அமீன் ஆவர்.

எழுத்துப்பணி

நாவல்கள் 

 போட் டோலர் உபன்யாஷ் (வழியின் நாவல், 1959)
 அனுகல்பா (தி ஆல்டர்நேட்டிவ், 1959)
 புரோட்டிசித்ரா (தி ப்ளூ-பிரிண்ட், 1975)
 சித்ரா-கப்யா (சித்திர வசனங்கள், 1980)
 அவர் மொஹாஜிபோன் (ஓ! நித்திய வாழ்க்கை, 1983)
 திரௌபதி (1992) 
 படடிக் (த பாதசாரி, 1996)
 பிரஹஸ்டோனிர்
 ஷிகோர் ஹிமாத்ரிர்
 பாண்டி பிஹோங்கோ

விருதுகள் 

 பென் (PEN) லே ரைட்டிங் விருது (1956)
 போப் தங்கப் பதக்கம் (1957)
 பங்களா அகாதமி இலக்கிய விருது (1975)
 கமர் முஷ்டாரி தங்கப் பதக்கம் (1985)
 எகுஷே பதக் (1997)
 லேகிகா சங்க தங்கப் பதக்கம் (1998) 
 த்ருஹீ கதா-ஷாஹித்யக் அப்துர் ரூஃப் சௌத்ரி நினைவு விருது (1999)
 அனன்யா இலக்கிய விருது (2003)

சான்றுகள் 

வங்காள எழுத்தாளர்கள்
2011 இறப்புகள்
1936 பிறப்புகள்
லதா குரியன் ராஜீவ்

லதா குரியன் ராஜீவ், இந்தியாவின் கேரளாவைச் சேர்ந்த திரைப்படத் தயாரிப்பாளரும், தொழிலதிபருமாவார். பிரபல மலையாளத் திரைப்பட இயக்குனரான, டி.கே. ராஜீவ் குமாரின் மனைவியுமாவார். இவர், நீல தேவதை பட நிறுவனம் என்ற நிறுவனத்தின் மூலம் மூன்றுக்கும் மேற்பட்ட  மலையாளத் திரைப்படங்களைத் தயாரித்துள்ளார். மேலும் திருவனந்தபுரத்தில் உள்ள கலைக்கூடமான லா கேலரி 360  என்பதன் உரிமையாளரான லதா, கலைக் காப்பாளராகவும், விரிவுரையாளராகவும் இருந்து வருகிறார். சென்னை ஸ்டெல்லா மேரிஸ் கல்லூரியில் கலை வரலாற்றில் முதுகலைப் பட்டம் பெற்றுள்ள இவர் தற்போது கேரளாவில் வசித்து வருகிறார்.

1999 ஆம் ஆண்டில் வெளியான ஜலமர்மரம் இவரது முதல் திரைப்படத் தாயாரிப்பாகும். இப்படத்தை டி.கே.ராஜீவ் குமார் இயக்கியுள்ளார். இது, கேரளாவின் பழமையான நீர் உயிர்நாடிகளின் மாசுபாட்டைப் புறக்கணிப்பதைப் பற்றி ஒரு குழந்தையின் பார்வையில் சொல்லப்பட்ட கதையாகும். இத்திரைப்படம், அந்த ஆண்டிற்கான சுற்றுச்சூழல் பற்றிய சிறந்த திரைப்படம் மற்றும் சிறந்த குழந்தை நடிகருக்கான தேசிய விருதுகளை வென்றுள்ளது. அத்தோடு, தொகுப்பாளர் ஸ்ரீகர் பிரசாத்துக்கான சிறந்த தொகுப்பாளர் மற்றும் சிறந்த திரைக்கதைக்கான இரண்டாம் இடம் ஆகிய கேரள மாநில திரைப்பட விருதுகளையும் பெற்றுள்ளது.

இயக்குநர் குமார் இயக்கிய இவரது இரண்டாவது திரைப்படத் தயாரிப்பான சேஷம், நடிகர் ஜெயராம் நடித்த மனநலம் மற்றும் சமூக உணர்வின்மை பற்றிய கதையை மையமாகக் கொண்டதாகும். இது சிறந்த திரைப்படத்திற்கான கேரள மாநில விருது, ஸ்ரீகர் பிரசாத்துக்கான தொகுப்பாளர், சிறந்த ஒலிப்பதிவு, சிறந்த கதை மற்றும் முன்னணி நடிகரான ஜெயராமுக்கான சிறப்பு நடுவர் விருது உட்பட பல்வேறு விருதுகளை வென்றுள்ளது.

இவரது மூன்றாவது தயாரிப்பான, கிட்டத்தட்ட முழுக்க முழுக்க அடுக்குமாடி மின்தூக்கியில் நடக்கும் ஒரு விறுவிறுப்பான உளவியல் சம்பந்தப்பட்ட, அப் & டவுன் - முகலில் ஓரழுண்டு என்பதாகும், இந்திரஜித் சுகுமாரன் மற்றும் ஒரு குழும நடிகர்களுடன் இயக்குநர் குமார் இயக்கத்தில் 2013 ஆம் ஆண்டில் வெளியிடப்பட்டது.  

2013 ஆம் ஆண்டில், தீப்தி நாயர் எழுதிய மலையாளக் குறும்படமான கொலோன் என்பதை இயக்கி வெளியிட்டதன் மூலம் இயக்குனராகவும் அறிமுகமானார். இந்த குறும்படம், 'நீல தேவதை பட நிறுவனத்தின்' முதல் குறும்படமாகும். ஒரு பெண்ணின் வாழ்க்கையை ஒரே நாளில் நடக்கும் சம்பவங்கள் எவ்வாறு மாற்றும் என்ற அனுபவத்தை மையமாக வைத்து இப்படம் உருவாகியுள்ளது.

மேலும் மலையாளத்தில் முழுநீள திரைப்படமான  ஹூ ஆம் ஐ (2012) என்பதை ஒரு பரிசோதனையாக பிரவீன் பி கோபிநாத் திரைக்கதை எழுதி நடித்துள்ள படத்தை இயக்கியுள்ளார். அன்றாட வாழ்வில் ஆன்மீகத்தை மையமாகக் கொண்டு நடைபெறும் தில்லுமுல்லுகளைப் பற்றி பார்வையாளர்களிடம் கடுமையான கேள்விகளைக் கேட்கும் விதமாக இது அமைக்கப்பட்டுள்ளது.

மேற்கோள்கள் 

Articles with hCards
1964 பிறப்புகள்
மலையாளத் திரைப்படத் தயாரிப்பாளர்கள்
வாழும் நபர்கள்
அப்சரா ரெட்டி

அப்சரா ரெட்டி, (பிறப்பு அஜய் ரெட்டி)  இந்தியாவின் தமிழ்நாட்டைச் சேர்ந்த திருநங்கை அரசியல்வாதியும்  பத்திரிகையாளரும் சமூக ஆர்வலருமாவார். 2016 ஆம் ஆண்டு முன்னாள் முதல்வர் ஜெ. ஜெயலலிதாவால் அனைத்திந்திய அண்ணா திராவிட முன்னேற்றக் கழகத்தின் தேசிய செய்தித் தொடர்பாளராக நியமிக்கப்பட்ட இவர் ,  8 ஜனவரி 2018 அன்று, இந்திய தேசிய காங்கிரஸில் சேர்ந்து, மகிளா காங்கிரஸின் முதல் திருநங்கை பொதுச்செயலாளர் பெருமையைப் பெற்றுள்ளார், மீண்டும் அதிமுகவுக்குத் திரும்பி, 2021 ஆம் ஆண்டில் நடைபெற்ற தமிழக மாநிலத் தேர்தலில் அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்.

ஆரம்ப வாழ்க்கை மற்றும் கல்வி 
அப்சரா, மோனாஷ் பல்கலைக்கழகத்தில் பத்திரிக்கையியலில் இளங்கலை பட்டமும், லண்டனில் உள்ள லண்டன் நகரப் பல்கலைக்கழகத்தில் வளர்ச்சி பொருளாதாரத்தில் சிறப்பு கவனம் செலுத்தி ஒளிபரப்பில் முதுகலை பட்டமும் பெற்றுள்ளார். மோனாஷ் பல்கலைக்கழகத்தில் படிக்கும் காலகட்டத்தில் வெளிநாட்டு மாணவர் சேவையின் தலைவராக இருந்துள்ளார்.

தொழில் வாழ்க்கை 
அப்சரா, பிபிசி உலக சேவை, தி இந்து, லண்டனில் உள்ள காமன்வெல்த் செயலகம், நியூ இந்தியன் எக்ஸ்பிரஸ் மற்றும் டெக்கான் குரோனிக்கிள் ஆகிய நிறுவனங்களில் பத்திரிகையாளராக பணியாற்றியுள்ளார்.  நுகர்வோர், அரசியல், பிரபலங்களின் வாழ்க்கை முறை மற்றும் கல்வி உள்ளிட்ட தலைப்புகளில் பல்வேறு கட்டுரைப் பத்திகளை எழுதியுள்ளார். அவர் அமிதாப் பச்சன், ஐஸ்வர்யா ராய், முன்னாள் ஆஸ்திரேலிய பிரதமர் ஜான் ஹோவர்ட், F1 ரேசர் மைக்கேல் ஷூமேக்கர், ஏஆர் ரஹ்மான் மற்றும்ஆங்கில திரைப்பட உச்ச நட்சத்திரமான நிக்கோலஸ் கேஜ் ஆகியோரை பேட்டி கண்டு வெளியிட்டுள்ளார். இலங்கை, இந்தியா மற்றும் இந்தோனேசியாவில் இருந்து சுனாமிபேரலையின் ஆக்ரோஷத்தை நேரடியாக சென்று வெளியிட்டுள்ளார்..

அப்சரா, தமிழ்நாட்டில் பல்வேறு தொலைக்காட்சி நிகழ்ச்சிகளையும் நடத்தியுள்ளார். மேலும் மெல்போர்னில் உள்ள இந்திய தூதரகத்தில் துணைத் தூதரக ஜெனரல் டாக்டர் டி.ஜே. ராவின் ஊடக ஆலோசகராகவும் பணியாற்றியுள்ளார்.  

UNICEF உடன் இணைந்து தமிழ்நாடு முழுவதும் சுகாதார பிரச்சாரத்தையும் அப்சரா சிறிதுகாலம் மேற்கொண்டுள்ளார். மாட்ரிட்டில் நடந்த ஐரோப்பிய நாடாளுமன்ற அமர்வு, உலகப் பெருமை உச்சி மாநாடு, UNICEF மற்றும் கோல்ட்மேன் சாக்ஸ், நாஸ்காம் இந்தியா போன்ற உயர்மட்ட நிறுவனங்கள் மற்றும் பிரின்ஸ்டன் பல்கலைக்கழகம் உள்ளிட்ட பல்வேறு உயர்மட்ட மேடைகளிலும் கலந்துகொண்டு பேசியுள்ளார்.

2013 ஆம் ஆண்டு தொடங்கி, தந்தி டிவியில் ஒளிபரப்பான நட்புடன் அப்சரா என்ற தமிழ் நிகழ்ச்சியை தொகுத்து வழங்கியுள்ளார்.

அரசியல் 
மே 2016 இல், அவர் அனைத்திந்திய அண்ணா திராவிட முன்னேற்றக் கழகத்தில் (அதிமுக) சேர்ந்துள்ளார். முன்னதாக, அவர் பிப்ரவரி 2016 ஆண்டில் பாரதிய ஜனதா கட்சியில் இணைந்துள்ளார்.  ஜனவரி 2019 ஆண்டில், ராகுல் காந்தியால் அகில இந்திய மகிளா காங்கிரஸின் தேசிய பொதுச் செயலாளராக நியமிக்கப்பட்டுள்ளார். நவம்பர் 2020 இல், தமிழ்நாடு சட்டமன்றத் தேர்தல், 2021 க்கு முன்னதாக அவர் மீண்டும் அதிமுகவில் இணைந்து அதன் நட்சத்திரப் பிரச்சாரகராக மாநிலம் முழுவதும் பிரச்சாரம் செய்துள்ளார்

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
திருநங்கை
தமிழ் ந.ந.ஈ.தி அரசியல்வாதிகள்
மெர்ஷீனா நீனு

மெர்ஷீனா நீனு  இந்தியாவின் கேரள மாநிலத்தைச் சேர்ந்த தொலைக்காட்சி திரைப்பட நடிகையாவார்.  தமிழ் மற்றும் மலையாள மொழி தொலைக்காட்சி நிகழ்ச்சிகளில் நடித்துவரும் இவர் சில தமிழ் திரைப்படங்களிலும் நடித்துள்ளார். ஜீ கேரளாவில் வெளியான சத்யா என்னு பெண்குட்டி என்ற தொலைக்காட்சி தொடரில் ஆண்தன்மையுள்ள பெண்ணாக முக்கிய கதாபாத்திரத்தில் நடித்துள்ளது, இவரை மலையாள ரசிகர்கள் மத்தியில் மேலும் பிரபலமாக்கியது

தனிப்பட்ட வாழ்க்கை 
திரைப்பட தொடர்புடைய குடும்பத்தில் பிறந்த இவர், பாரிஜாதம் தொலைக்காட்சிப் புகழ் நடிகை ரஸ்னா எஸ் பவித்ரனின் தங்கை ஆவார்.

நடிப்பு வாழ்க்கை 
நீனு, யுகேஜி படிக்கும் போதே விளம்பரத்திற்காக  தன் முகத்தை திரையில் காட்டியுள்ளார்.

2014 ஆம் ஆண்டில் முதன்முதலாக மலையாளத் திரைப்படமான காயம் என்பதன் மூலம் திரைப்பட நடிகையாக அறிமுகமாகியுள்ளார். கொஞ்சம் கொஞ்சம் (2017) என்ற தமிழ்த் திரைப்படத்தில் முக்கிய கதாபாத்திரத்தில் நடித்ததன் வாயிலாக அங்கும் அறிமுகமாயுள்ளார். தொடர்ந்து  தமாஷா (2019)  என்ற மலையாளத் திரைப்படத்தில் சிறப்பு தோற்றத்திலும், சில தொலைக்காட்சி தொடர்களிலும் நடித்துள்ளார். சூர்யா தொலைக்காட்சித் தொடரான அயலதே சுந்தரியில் காது கேளாதவராகவும், வாய் பேச முடியாதவராகவும் இவர் நடித்துள்ளது, பரவலாக இவருக்கு வாய்ப்புகளைப் பெற்றுத்தந்தது.

அவரது முதல் தமிழ் தொலைக்காட்சித்தொடர், அக்னி நட்சத்திரம் சன் தொலைக்காட்சியில் ஒளிபரப்பப்பட்டது, ஆனால் கோவிட்-19 காரணமாக பயணிப்பதில் சிரமம் ஏற்பட்டதால் அந்த தொலைக்காட்சித்தொடர் கைவிடப்பட்டது. அக்னி நட்சத்திரத்தில் அகிலாவாக 230 அத்தியாயங்களில் எதிர்மறையான பாத்திரத்தில் நடித்துள்ளார்.

ஜீ கேரளாவில் வெளியான சத்யா என்னு பெண்குட்டி என்ற தொலைக்காட்சி தொடரில், ஆண்தன்மையுள்ள பெண்ணாக முக்கிய கதாபாத்திரத்தில்  நடித்துள்ள நீனுவை மலையாள ரசிகர்கள் மத்தியில் மேலும் பிரபலமாக்கியது.

திரைப்படவியல்

திரைப்படங்கள்

தொலைக்காட்சி

இசை ஆல்பம்

மேற்கோள்கள் 

தமிழ்த் தொலைக்காட்சி நடிகைகள்
1998 பிறப்புகள்
தமிழ் நடிகைகள்
இந்தித் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
ஸ்ரீலீலா

ஸ்ரீலீலா (Sreeleela; பிறப்பு: சூன் 14, 2001) என்பவர் இந்திய வம்சாவளியைச் சேர்ந்த ஒரு அமெரிக்க நடிகை ஆவார். இவர் முக்கியமாக கன்னடம், தெலுங்கு திரைப்படங்களில் தோன்றுகிறார். இவர் 2019 இல் 'கிஸ்' என்கிற கன்னடமொழி திரைப்படத்தின் மூலம் அறிமுகமானார், சிறந்த பெண் நடிகைக்கான விருதை தென்னிந்திய சர்வதேச திரைப்பட விருதுகளில் வென்றார். இவர் 2021 இல் பெல்லி சாண்டாடி என்ற தெலுங்குத் திரைப்படத்தின் மூலம் தெலுங்கு திரைத்துறையில் அறிமுகமானார். 2022 ஆம் ஆண்டு வெளிவந்த அதிரடி நகைச்சுவைத் திரைப்படமான "தமகா" திரைப்படத்திலும் நடித்துள்ளார். 2023, 2024 ஆகிய ஆண்டுகளில் சுகந்தா, ஆதிகேசவா, எக்ஸ்ட்ரா ஆர்டினரி மேன் மற்றும் குண்டூர் காரம் ஆகிய திரைப்படங்களில் நடித்துள்ளார்.

தனிப்பட்ட வாழ்க்கை 
ஸ்ரீ லீலா சூன் 14, 2001 அன்று  அமெரிக்காவில் தெலுங்கு மொழி பேசும் குடும்பத்தில் பிறந்தார். இவர் பெங்களூரில் வளர்க்கப்பட்டார். இவரது தாயார் ஸ்வர்ணலதா, பெங்களூரில் மகளிர் மருத்துவ நிபுணர் ஆவார். ஸ்வர்ணலதா தொழிலதிபர் சூரபனேனி சுபாகர ராவை மணந்தார். இவர்கள் இருவரும் பிரிந்த பிறகு ஸ்வர்ணலதாவுக்கு ஸ்ரீலீலா பிறந்தார்.

லீலா சிறுவயதிலேயே பரதநாட்டிய நடனப் பயிற்சியைத் தொடங்கினார். இவர் ஒரு மருத்துவராக ஆசைப்படுகிறார். 2021 இல் இவர் தனது மருத்துவ படிப்பின் இறுதி ஆண்டில் இருந்தார்.

பிப்ரவரி 2022 இல், லீலா இரண்டு ஊனமுற்ற குழந்தைகளைத் தத்தெடுத்தார்.

தொழில் 
இயக்குநர் ஏ.பி. அர்ஜுன், ஒளிப்பதிவாளர் புவன் கவுடாவால் எடுக்கப்பட்ட லீலாவின் படங்களை சமூக ஊடகங்களில் பார்த்து, 2019 ஆம் ஆண்டு வெளியான கிஸ் திரைப்படத்தில் இவரை நடிக்க வைத்தார். தெலுங்குத் திரைப்படத்துறையில் தொடர்புகள் இருந்தும், பெங்களூரில் வளர்ந்ததால் கன்னட மொழிப் திரைப்படங்களில் தனது வாழ்க்கையைத் தொடங்கத் தேர்ந்தெடுத்ததாக இந்த நடிகை கூறியுள்ளார்.

கிஸ் படத்தின் படப்பிடிப்பு 2017 இல் தொடங்கியது, லீலா தனது பல்கலைக்கழகத்திற்கு முந்தைய படிப்பின் முதல் ஆண்டில் இருந்தார். இப்படம் 2019 இல் வெளியாகி பாக்ஸ் ஆபிஸில் வெற்றி பெற்றது. தி நியூ இந்தியன் எக்ஸ்பிரஸின்  நிருபரான ஏ. சாரதா என்பவர், லீலா தன்னம்பிக்கையுடன் அறிமுகமானார், "ஸ்ரீலீலா ஸ்டைலாகத் தெரிகிறார் மற்றும் சமமான கவனத்தைப் பெறுகிறார்" என்று எழுதினார். டைம்ஸ் ஆஃப் இந்தியாவின் விமர்சகர் வினய் லோகேஷ், லீலா தனது பாத்திரத்தில் பிரகாசித்ததாகக் கூறி தன் உணர்வை எதிரொலித்தார். ஒரு மாதம் கழித்து, ஸ்ரீமுரளிக்கு ஜோடியாக அவரது இரண்டாவது படமான பாரதே வெளியானது. தி நியூஸ் மினிட்டிற்காக தனது நடிப்பை மதிப்பாய்வு செய்து அரவிந்த் ஸ்வேதா எழுதினார்: அதில்,  "லீலா நன்றாக தன் நடிப்புத் திறனை  திரையில் வெளிப்படுத்துகிறார். முன்னிலையில் உள்ள  ஸ்ரீ முரளியுடன் சேர்ந்து நடிக்கும்போது தனக்கென இருக்கும் கதாபாத்திரத்தில் தனித்து நிற்கிறாள்." என்று குறிப்பிட்டுள்ளார். தி நியூ இந்தியன் எக்ஸ்பிரஸின் சாரதா, "இது ஸ்ரீலீலாவின் இரண்டாவது படம், மேலும் அவர் கேமரா முன் இருப்பது வசதியாக இருப்பது போல் தெரிகிறது, மேலும், அவர் ஏற்று நடிக்கும் கதாபாத்திரம் கோருவதை வழங்குகிறது."  என்று தெரிவித்துள்ளார்.

திரைப்படவியல்

நடித்த திரைப்படங்கள்

சான்றுகள் 

21 ஆம் நூற்றாண்டு ஐக்கிய அமெரிக்க நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
தெலுங்கு நடிகைகள்
அமெரிக்கத் திரைப்பட நடிகைகள்
1990 பிறப்புகள்
வாழும் நபர்கள்
இரமா பைலட்

இரமா பைலட் (பிறப்பு: பிப்ரவரி 12, 1948) என்பவர் இந்தியாவின் இராசத்தான் மாநிலத்தைச் சேர்ந்த இந்தியத் தேசிய காங்கிரசு கட்சியின் அரசியல்வாதி ஆவார். இரமா பதிமூன்றாவது மக்களவையில் தௌசா நாடாளுமன்றத் தொகுதி உறுப்பினராக இருந்தார். இவர் இராசத்தான் சட்டமன்றத்திலும் இந்தோலி சட்டமன்றத் தொகுதி உறுப்பினராக இருந்தார்.

ஆரம்ப கால வாழ்க்கை 
இரமா 1948ஆம் ஆண்டு பிப்ரவரி 12ஆம் தேதி உத்தரப் பிரதேசத்தின் காஜியாபாத்தில் உள்ள சகல்புராவில் சௌத்ரி நைன் சிங் மற்றும் அவரது மனைவி அர்சண்டி தேவிக்கு மகளாகப் பிறந்தார். இரமா புது தில்லியில் உள்ள சியாம் லால் கல்லூரியில் முதுகலைப் பட்டம் பெற்றார். இங்கு இவர் மாணவர் சங்கத்தின் பொதுச் செயலாளராக பணியாற்றினார். மீரட் பல்கலைக்கழகத்தில் சட்டப் பட்டம் பெற்றார்.

தொழில் 
இரமா பைலட் 1998 இராசத்தான் சட்டமன்றத் தேர்தலில் இந்தோலியிலிருந்து பாரதிய ஜனதா கட்சியின் போகர் லால் சைனியை எதிர்த்து 15,530 வாக்குகள் வித்தியாசத்தில் வெற்றி பெற்றார். இவரது கணவர் ராஜேஷ் பைலட் மக்களவை உறுப்பினராக இருந்தார். 2000ஆம் ஆண்டு வாகன விபத்தில் ராஜேஷ் பைலட் இறந்த பிறகு, நடைபெற்ற இடைத்தேர்தலில் இரமா போட்டியிட்டுப் பதிவான மொத்த வாக்கான 6,69,984-ல் 3,49,439 (52.16%) பெற்றார். பாஜக வேட்பாளர் ஆர்.கே.சர்மா 2,84,175 (42.41%) பெற்று இரண்டாவது இடத்தைப் பிடித்தார். இரமா நாடாளுமன்ற உறுப்பினராக விவசாயக் குழு மற்றும் ஊரக வளர்ச்சி அமைச்சகத்தின் ஆலோசனைக் குழுவில் பணியாற்றினார்.

இரமா ஜால்ராபடன் தொகுதியில் வசுந்தரா ராஜே சிந்தியாவை எதிர்த்துப் போட்டியிட்டுத் தோல்வியடைந்தார். 2003 இராசத்தான் சட்டப் பேரவைத் தேர்தலின் போது இரமா, ராஜேவிற்கு எதிராக 72,760 (59.20%) வாக்குகள் பெற்றார். இவரது பதவிக்காலம் முடிந்ததும், இந்திய தேசிய காங்கிரசு இரமாவின் மகனான சச்சின் பைலட்டை 14வது மக்களவைக்கு வேட்பாளராக நிறுத்தியது.

தனிப்பட்ட வாழ்க்கை 
இரமா 12 மார்ச் 1974-ல் ராஜேஷ் பைலட்டை மணந்தார், இவருக்கு ஒரு மகன் மற்றும் ஒரு மகள் இருந்தனர். ராஜேஷ் 11 சூன் 2000 அன்று பந்தனாவில் வாகன விபத்தில் காயமடைந்து, அருகில் உள்ள சவாய் மான் சிங் மருத்துவமனைக்குக் கொண்டு செல்லப்பட்டார். இங்குச் சிகிச்சைப் பலனின்றி உயிரிழந்தார். இரமா தனது கணவரின் வாழ்க்கை வரலாற்றினை ராஜேஷ் பைலட்: ஒரு வாழ்க்கை வரலாறு என்ற தலைப்பில் இந்தி மொழியில் எழுதினார்.

மேற்கோள்கள் 

ராஜஸ்தான் அரசியல்வாதிகள்
13வது மக்களவை உறுப்பினர்கள்
வாழும் நபர்கள்
1948 பிறப்புகள்
லட்சுமி போரூரி

லட்சுமி போரூரி-மதன் (Laxmi Poruri)  (பிறப்பு நவம்பர் 9, 1972) ஒரு ஓய்வுபெற்ற அமெரிக்க தொழில்முறை டென்னிசு வீராங்கனை ஆவார். இவர்,  நவீன காலத்தில் பெண்கள் டென்னிசு சங்கத்தால் நடத்தப்பட்ட சுற்றுப்பயணத்தில் தொழில்முறை டென்னிஸ் விளையாடிய முதல் இந்திய-அமெரிக்க பெண்மணி ஆவார்.

லட்சுமி போரூரி இந்தியாவின்  ஆந்திர பிரதேசத்திலுள்ள குண்டூரில் பிறந்து,  மத்திய கலிபோர்னியாவில் வளர்ந்தவர்.  இவர், இளம் வயதிலிருந்தே   டென்னிஸ் விளையாடுவதில் திறன் மிக்கவராக இருந்தார். இவர், 1986 இல், நடைபெற்ற போட்டியில் டன்லப் ஆரஞ்சு கிண்ணத்தை வென்றார், இறுதிப் போட்டியில் மோனிகா செலஸை தோற்கடித்தார். இவர் தனது 15 வயதில், முதல் யுஎஸ் ஓபனில் விளையாடினார், அங்கு இவர் 2வது சுற்றில் கேடரினா மலீவாவிடம் தோற்றார். மேலும், இவர் 1990 முதல் 1994 வரை ஸ்டான்போர்ட் பல்கலைக்கழகத்தில் முழு தடகள உதவித்தொகையில் பயின்றார், அங்கு இவர் நான்கு முறை முழு-அமெரிக்க தடகள வீரராகவும், 1994 ஆம் ஆண்டின் சிறந்த வீராங்கனையாகவும் இருந்தார். மேலும், நாட்டின் உயர்மட்ட பெண்கள் கல்லூரி டென்னிஸ் வீராங்கனையாகவும் இருந்தார்.

ஸ்டான்போர்டில் பட்டம் பெற்ற பிறகு, லட்சுமி போரூரி பல ஆண்டுகள் தொழில்முறை டென்னிஸ் விளையாடினார். தொழில்முறை டென்னிஸில் இருந்து ஓய்வு பெற்றதும், பாஸ்டன், எம்.ஏ இல் ஓராண்டு ஆங்கிலம் கற்பித்தார். இவர்,  பின்னர் கனடாவில் உள்ள மெக்கில் பல்கலைக்கழகத்தில் பயின்றார், அங்கு இவர் எம்பிஏ பட்டம் பெற்றார். 2004 இல் கலிபோர்னியாவுக்குத் திரும்புவதற்கு முன் லட்சுமி போரூரி வால் ஸ்ட்ரீட்டில் இரண்டு ஆண்டுகள் பணியாற்றினார்.
2015 ஆம் ஆண்டு நிலவரப்படி, இவர் ஆஸ்டின், டி.எக்ஸ் இல் கார்ப்பரேட் மற்றும் செக்யூரிட்டி வழக்கறிஞராக இருக்கும் தனது கணவர் அஜய் மதன், மற்றும் மகளுடன் வசிக்கிறார்.

சான்றுகள்

வெளி இணைப்புகள் 
 
 

தெலுங்கு மக்கள்
வாழும் நபர்கள்
1972 பிறப்புகள்
பெண் டென்னிசுக்காரர்கள்‎
ஜெயவந்திபென் மேத்தா

ஜெயவந்திபென் மேத்தா (Jayawantiben Mehta)(20 திசம்பர் 1938 - 7 நவம்பர் 2016) என்பவர் இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினராக இருந்தார்.

மாநகர உறுப்பினர்
ஜெயவந்திபென் மேத்தா 1962-ல் அரசியலில் நுழைந்தார். 1968-ல் நடைபெற்ற பெருநகரமும்பை மாநகராட்சி தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்டார். தொடர்ந்து, மீண்டும் தேர்ந்தெடுக்கப்பட்டு, 10 ஆண்டுகள் மாநகராட்சி உறுப்பினராகப் பணியாற்றினார்.

சட்டமன்ற உறுப்பினர்
1975-ல் பிரகடனப்படுத்தப்பட்ட அவசரநிலையின் போது, ஜெயவந்திபென் மேத்தா 19 மாதங்கள் சிறையிலிருந்தார். ஜெயவந்திபென் 1978-ல் மகாராட்டிர சட்டமன்றத்திற்கு ஓபரா ஹவுஸ் தொகுதியிலிருந்து தேர்ந்தெடுக்கப்பட்டு 1985 வரை இரண்டு முறை பணியாற்றினார்.

மக்களவை உறுப்பினர்
1989-ல் ஜெயவந்திபென் மேத்தா முதன்முதலில் மக்களவைக்கு தேர்ந்தெடுக்கப்பட்டார். பின்னர் 1996 மற்றும் 1999ஆம் ஆண்டுகளில் இவர் மீண்டும் தேர்ந்தெடுக்கப்பட்டார். 1999 முதல் 2004 வரை வாஜ்பாய் அரசாங்கத்தில் மின்துறை அமைச்சராக இருந்தார்.

ஜெயவந்திபென் மேத்தா 1989-ல் ஒன்பதாவது மக்களவையில் வடகிழக்கு மும்பை மக்களவைத் தொகுதியினையும், 1996 மற்றும் 1999-ல் 11வது மற்றும் 13வது மக்களவையில் தெற்கு மும்பை மக்களவைத் தொகுதியினையும் பிரதிநிதித்துவப்படுத்தினார்.

பாஜக பணி
ஜெயவந்திபென் 1991 முதல் 1995 வரை பாஜகவின் மகளிர் அணித் தலைவராகவும், 1993 முதல் 1995 வரை பாரதிய ஜனதா கட்சியின் துணைத் தலைவராகவும் பணியாற்றினார்.

மேற்கோள்கள்

வெளியிணைப்புகள் 

 அதிகாரப்பூர்வ இணையதளம்
 உறுப்பினரின் பயோப்ரோஃபைல்

9வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
13வது மக்களவை உறுப்பினர்கள்
11வது மக்களவை உறுப்பினர்கள்
2016 இறப்புகள்
1938 பிறப்புகள்
மகாராட்டிர அரசியல்வாதிகள்
மகாராட்டிர சட்டமன்ற உறுப்பினர்கள்
மகாராட்டிர மக்கள்
இலியா திசுகின்

இலியா திசுகின் (பிறப்பு லியோனார் பீட்ரிஸ் திசுகின் பாவ்லோவிச் ; அக்டோபர் 27, 1950) என்பவர் அர்ஜென்டினா பத்திரிகையாளர் மற்றும் அசோசியாகோ பாலாசு ஏதெனா (Associação Palas Athena) நிறுவனர் ஆவார். இவர் பிரேசிலிய அரசு சார்பற்ற அமைப்பின் பரோபகாரி ஆவார்.

"கடந்த நான்கு தசாப்தங்களாக அமைதி மற்றும் அகிம்சையின் காந்திய விழுமியங்களை ஊக்குவிப்பதில் தீவிரமாக ஈடுபட்டதால்" 2020ஆம் ஆண்டில், இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.

ஆரம்ப கால வாழ்க்கை 
இலியோனார் பீட்திரிசு திசுகின் அர்ஜென்டினாவின் புவெனஸ் ஐரிசில் அக்டோபர் 27, 1950-ல் பிறந்தார். இவரது தந்தைவழி தாத்தா பாட்டி உருசியர்கள் மற்றும் இவரது தாய் பல்கேரியாவினைச் சேர்ந்தவர்.

இவர் தனது 21வது வயதில் பிரேசிலுக்கு குடிபெயர்ந்தார். அர்ஜென்டினா சர்வாதிகார ஆட்சியின் போது, இவரது கணவர் பசிலியோ அமெரிக்காவில் படிப்பை முடிக்கக் காத்திருந்தார்.

விருதுகளும் கௌரவங்களும் 

 2010: இந்தியாவிற்கு வெளியே காந்திய விழுமியங்களை ஊக்குவித்ததற்காக ஜம்னாலால் பஜாஜ் விருது
 2020: இந்திய அரசின் பத்மசிறீ

மேற்கோள்கள்

வெளி இணைப்புகள் 
 அசோஷியாசோ பாலாஸ் அதீனா

1950 பிறப்புகள்
வாழும் நபர்கள்
பிரேசில் மக்கள்
பத்மசிறீ விருது பெற்ற சமூகப்பணியாளர்கள்
ஷமிம் அரா நிபா

ஷமிம் அரா நிபா ( Shamim Ara Nipa ) ஒரு வங்காளதேச நடனக் கலைஞரும், நடன இயக்குநரும் ஆவார். நிருத்யாஞ்சல் என்ற நாட்டிய நிறுவனத்தின் இயக்குநராக பணியாற்றுகிறார். நடனத்தில் இவரது பங்களிப்பிற்காக 2017 ஆம் ஆண்டில்  வங்காளதேச அரசால் எகுஷே பதக் வழங்கப்பட்டது

தொழில் 
நிபா தனது முதல் நடனப் பாடத்தை கிசோர்கஞ்ச் மாவட்டத்தின் கலைப் பள்ளியில் படித்தார். அங்கு இவர் நடன பயிற்றுனர்கள் ஜிஏ மன்னான் மற்றும் நிகுஞ்சா பிஹாரி பால் ஆகியோரிடம் பயின்றார். பின்னர் புல்புல் கலைப் பள்ளியில் பயிற்சி பெற்றார். மேலும், வட கொரிய நடன பயிற்சியாளரிடமும், சீனாவின் தேசிய கலை நிகழ்ச்சிகளுக்கான மையத்திலும் பயிற்சி பெற்றார்.  2011 ஆம் ஆண்டு முதல் ஷிப்லி முகமதுவுடன் சேர்ந்து, வங்காளதேசத் தொலைக்காட்சியில் வாராந்திர நடன இதழான தரானா நிகழ்ச்சியை நடத்தி வருகிறார்.

விருதுகள் 

டாக்கா பிரிவில் சிறந்த நடனக் கலைஞருக்கான தங்கப் பதக்கத்தைப் பெற்ற நிபா, வங்காளதேச நாட்டுப்புற மன்றம், தேசிய இளைஞர் மன்றம் மற்றும் பிற நிறுவனங்களால் சிறந்த நடனக் கலைஞராகப் பரிந்துரைக்கப்பட்டுள்ளார்.

சான்றுகள் 

வாழும் நபர்கள்
நடனக் கலைஞர்கள்
நடன அமைப்பாளர்கள்
வங்காளதேசம்
ஷமிம் ஆரா

ஷமிம் ஆரா ( Shamim Ara) (22 மார்ச் 1938 - 5 ஆகஸ்ட் 2016) ஒரு பாக்கித்தானைச் சேர்ந்த திரைப்பட நடிகையும், இயக்குநரும், தயாரிப்பாளரும் ஆவார். இவர் அடிக்கடி படங்களில் நடித்த சோகமான கதாநாயகி பாத்திரங்கள் காரணமாக "சோக அழகி" என்று அழைக்கப்பட்டார். தனது காலத்தின் மிகவும் பிரபலமான நடிகைகளில் ஒருவராக இருந்தார். மேலும், 1960கள், 1970கள், 1980கள் மற்றும் 1990 களில் மிகவும் வெற்றிகரமான நடிகைகளில் ஒருவராகவும் இருந்தார். பாக்கித்தான் திரையுலகில் எல்லா காலத்திலும் மிகவும் செல்வாக்கு மிக்க நடிகைகளில் ஒருவராக கருதப்படுகிறார்.

ஆரம்ப கால வாழ்க்கை 
இவர் 1938 இல் பிரித்தானிய இந்தியாவின் அலிகர் நகரில் புத்லி பாய் என்ற பெயரில் பிறந்தார். ஆனால் பின்னர் "ஷமிம் ஆரா" என்ற திரைப்படப் பெயரை ஏற்றுக்கொண்டார். இவரது நடிப்பு வாழ்க்கை 1950 களின் பிற்பகுதியிலிருந்து 1970 களின் முற்பகுதி வரை இருந்தது. 29 அக்டோபர் 1965 இல் வெளியான அப்போதைய மேற்கு பாக்கித்தானின் முதல் வண்ணப்படமான நைலாவில் (1965 திரைப்படம்) தனது முன்னணி பாத்திரத்திற்காக மிகவும் பிரபலமானவர். அதே சமயம் கிழக்கு பாக்கித்தானிலும் முதல் முழு நீள வண்ண இயக்கம் படம் சங்கம் (1964 உருது திரைப்படம்) அப்போது தயாரிக்கப்பட்டது. 23 ஏப்ரல் 1964 அன்று வெளியிடப்பட்டது

தொழில் 
1956 ஆம் ஆண்டில், பிரபல திரைப்பட இயக்குநரான நஜாம் நக்வியுடன் ஒரு சந்திப்பிற்குப் பிறகு, அவரது அடுத்த திரைப்படத்தில் இவர் ஒப்பந்தம் செய்யப்பட்டார். அவர் தனது கன்வாரி பேவா (1956) திரைப்படத்திற்காக ஒரு புதிய முகத்தைத் தேடிக்கொண்டிருந்தார். மேலும் இவரது அழகான முகம், இனிமையான குரல், அணுகக்கூடிய ஆளுமை மற்றும் அப்பாவியானத் தோற்றம்  மற்றும் புன்னகை ஆகியவற்றால் ஈர்க்கப்பட்டார். நஜாம் நக்வி ஷமிம் ஆரா என்ற மேடைப் பெயரில் இவரை அறிமுகப்படுத்தினார். படம் பல பார்வையாளர்களை ஈர்க்கவில்லை என்றாலும், பாக்கித்தானியத் திரைப்படத் துறையில் ஒரு குறிப்பிடத்தக்க நடிகையாக உருவாகினார்.

தனிப்பட்ட வாழ்க்கை 
ஷமிம் ஆரா நான்கு முறை திருமணம் செய்து கொண்டார். ஆனாலும் இவரது முதல் திருமணம் தவிர அனைத்துத் திருமணங்களும் விவாகரத்தில் முடிந்தது. இவரது முதல் கணவர் மட்டும் விபத்தில் இறந்து போனார். கடைசியாக திரைப்பட இயக்குநரும் எழுத்தாளருமான தபீர்-உல்-ஹசனை மணந்தார். இவர்கள் 2005 ஆம் ஆண்டு வரை லாகூரில் வசித்து வந்தனர். பின்னர் தனது மகனுடன் இலண்டனுக்கு குடிபெயர்ந்தார். இவரது கணவர் பாக்கித்தானிலேயே தங்கிவிட்டார்.

இறப்பு 
பாக்கித்தானுக்கு வந்திருந்தபோது, 19 அக்டோபர் 2010 அன்று இவருக்கு மூளையில் ரத்தக்கசிவு ஏற்பட்டது, சிகிச்சைக்காக மீண்டும் லண்டனுக்கு அழைத்துச் செல்லப்பட்டார். ஆறு வருடங்கள் மருத்துவமனையிலும் வீட்டிலும் சிசிச்சையில் இருந்தார். மிக நீண்ட நோய்க்குப் பிறகு 5 ஆகஸ்ட் 2016 அன்று லண்டனில் உள்ள மருத்துவமனையில் இறந்தார்.

சான்றுகள்

வெளி இணைப்புகள் 
 

2016 இறப்புகள்
1938 பிறப்புகள்
பாக்கித்தானிய திரைப்பட நடிகைகள்
கருணா சுக்லா

கருணா சுக்லா (Karuna Shukla)(1 ஆகத்து 1950 - 27 ஏப்ரல் 2021) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவரும் ஆவார்.

அரசியல் 
கருணா சுக்லா சத்தீசுகரின் ஜான்ஜ்கிர் தொகுதியின் மக்களவை உறுப்பினர் ஆவார். இவர் 2013 வரை பாரதிய ஜனதா கட்சியின் உறுப்பினராக இருந்தார். இவர் 2009 தேர்தலில் கோர்பா தொகுதியில் மத்திய அரசாங்கத்தில் அமைச்சராக இருந்த இந்தியத் தேசிய காங்கிரசின் சரண் தாசு மகந்திடம் தோல்வியடைந்தார்.

இவர் 25 அக்டோபர் 2013 அன்று பாஜகவிலிருந்து விலகினார்.

முன்னாள் பிரதமர் அடல் பிஹாரி வாஜ்பாயின் மருமகள் கருணா.

பிஜேபி உடனான தனது 32 ஆண்டுக்கால தொடர்பை முடித்துக் கொண்ட பிறகு, பிப்ரவரி 27, 2014 அன்று, கருணா இந்தியத் தேசிய காங்கிரசில் இணைந்து 2014 மக்களவைத் தேர்தலில் சத்தீசுகரில் உள்ள பிலாசுப்பூர் தொகுதியில் போட்டியிட்டார். இவர் பாஜகவின் லகன் லால் சாகுவிடம் 176,436 வாக்குகள் வித்தியாசத்தில் தோல்வியடைந்தார்.

கருணா 2018 சத்தீசுகர் சட்டப் பேரவைத் தேர்தலில் ராஜ்நந்த்கானில் போட்டியிட்டார். ஆனால் கருணா, முன்னாள் முதல்வர் சிறீ ரமன் சிங்கால் தோற்கடிக்கப்பட்டார்.

இறப்பு 
ஏப்ரல் 27, 2021 அன்று, கருணா கோவிட்-19 நோயால் இறந்தார்.

மேற்கோள்கள்

வெளி இணைப்புகள் 

 இந்திய நாடாளுமன்றத்தின் இணையதளத்தில் முகப்புப் பக்கம்

21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
14வது மக்களவை உறுப்பினர்கள்
2021 இறப்புகள்
1950 பிறப்புகள்
கொரோனாவைரசுத் தொற்றினால் இறந்தவர்கள்
காலிது பின் முகமது அல் நகியான்

சேக் காலிது பின் முகமது பின் சயீது அல் நகியான் (, ), அபுதாபியின் முடிக்குரிய இளவரசர் ஆவார். இவர் ஐக்கிய அரபு அமீரகத்தின் அரசுத்தலைவரான சேக் முகமது பின் சயீது அல் நகியானின் மூத்த மகன்.

பணி மற்றும் பதவிகள்
2016ஆம் ஆண்டு அமைச்சர் தகுதிநிலையில் பாதுகாப்புத் துறையின் தலைவராக நியமிக்கப்பட்ட இவர், ஐக்கிய அரபு அமீரகத்தின் தேசியப் பாதுகாப்பு துணை ஆலோசகராகவும், அபுதாபி செயல் அலுவலகத்தின் தலைவராகவும் பதவி வகிக்கிறார்.

2023ஆம் அண்டு மார்ச் 29இல்  தனது தந்தை மற்றும் அபுதாபியின் ஆட்சியாளரான சேக் முகமது பின் சயீது அல் நகியானால் அபுதாபி அமீரகத்தின் முடிக்குரிய இளவரசராக நியமிக்கப்பட்டார்.

இளமைப் பருவம் மற்றும் கல்வி
சேக் காலிது, 8 ஜனவரி 1982இல் அபுதாபியில் பிறந்தார். இவர் அபுதாபியை ஆளும் அல் நகியான் குடும்பத்தைச் சேர்ந்தவர்.

சார்ஜாவிலுள்ள அமெரிக்கன் பல்கலைக்கழகத்தில், சர்வதேச உறவு என்னும் பிரிவில் பயின்று இளநிலை பட்டம் பெற்றார். 2014ஆம் ஆண்டு இலண்டனில் உள்ள கிங்ஸ் கல்லூரியின் போர் ஆய்வுத் துறையிலிருந்து முனைவர் பட்டம் பெற்றார்.

குடும்பம்
2008ஆம் ஆண்டு திசம்பரில் சேக்கா பாத்திமா பிந்த் சுரூர் பிந்த் முகமது அல் நகியானை மணந்த இவருக்கு ஒரு மகனும், இரு மகள்களும் உள்ளனர்.

வம்சாவளி

மேற்கோள்கள்

வாழும் நபர்கள்
ஐக்கிய அரபு அமீரகத்தின் அரசியல்வாதிகள்
1982 பிறப்புகள்
அபுதாபி அமீரகம்
போனிலி கோங்மென்

போனிலி கோங்மென் (Bonily Khongmen)(25 சூன் 1912 - 17 மார்ச் 2007) என்பவர் இந்தியத் தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1952-ல் அசாமின் தன்னாட்சி மாவட்ட மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முதலாவது மக்களவை உறுப்பினராக இருந்தார். அசாம் சட்டசபையில் துணைச் சபாநாயகராகவும் இருந்துள்ளார்.

ஆரம்ப வாழ்க்கை மற்றும் தொழில் 
கோங்மென் வெல்ஷ் சேவை பெண்கள் உயர்நிலைப் பள்ளி, சில்லாங்கிலும், கல்கத்தாவில் உள்ள மறைமாவட்டக் கல்லூரியிலும் படித்தார். 1932 மற்றும் 1946க்கு இடையில், கோலாகாட் பெண்கள் பள்ளி (1932-33), அசாமியப் பெண்கள் பள்ளி, சில்லாங் (1935-1940), மற்றும் சீமாட்டி ரீட் பள்ளி, சில்லாங் (1940-1946) ஆகியவற்றின் தலைமையாசிரியையாகக் கல்விப் பணியாற்றியுள்ளார்.

அரசியல் வாழ்க்கை 
1946-ல், அசாம் சட்டமன்றத்திற்கான மாகாணத் தேர்தல்களில் கோங்மென் பங்கேற்று, அப்போது அசாமின் ஒரு பகுதியாக இருந்த சில்லாங் தொகுதியில் போட்டியிட்டு வெற்றி பெற்றார். இதைத்தொடர்ந்து சட்டசபை துணைச் சபாநாயகராகவும் தேர்வு செய்யப்பட்டார். துணைச் சபாநாயகர் பதவிக்கு வந்த முதல் பெண்மணி என்ற பெருமையைப் பெற்றார், கோங்மென். கோங்மென் 1951ஆம் ஆண்டு முதல் மக்களவைத் தேர்தலில் அசாமின் தன்னாட்சி மாவட்டத் தொகுதியில் போட்டியிட்டார். இந்த தேர்தலில் 54% வாக்குகளைப் பெற்று, 30% வாக்குகளைப் பெற்று இரண்டாம் இடத்தைப் பிடித்த கே. ஜெ. டி. வில்சன் ரீடை தோற்கடித்தார்.

பிற பணி 
கோங்மென் முதலாவது மக்களவை உறுப்பினராகப் பணியாற்றிய பிறகு, அசாம் பொதுப் பணி சேவை தேர்வாணைய முதல் பெண் தலைவராக பணியாற்றினார்.

தனிப்பட்ட வாழ்க்கை 
கோங்மென் வயலின் வாசித்தல், நூற்பு மற்றும் துணிகளை நெசவு செய்தல், புத்தகங்கள் சேகரிப்பு, தோட்டம், வாசிப்பு மற்றும் பின்னல் ஆகியவற்றில் ஆர்வம் காட்டினார்.

மேற்கோள்கள்

வெளி இணைப்புகள் 

 லோக்சபா இணையதளத்தில் அதிகாரப்பூர்வ வாழ்க்கை வரலாறு
 கபோன் நெலி (கோங்மென்) திமுங்பி: வடகிழக்கு இந்தியாவிலிருந்து நாடாளுமன்ற உறுப்பினரான முதல் பெண் (எம்.பி.) )
அசாம் சட்டமன்ற உறுப்பினர்கள்
1ஆவது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
2007 இறப்புகள்
1912 பிறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
தாண்டோ ஹோபா

தாண்டோ ஹோபா (Thando Hopa) (பிறப்பு 1989 செபோகெங்கில் ) ஒரு தென்னாப்பிரிக்க வடிவழகியும், ஆர்வலரும், வழக்கறிஞரும் ஆவார். வோக் இதழின் அட்டைப்படத்தில் அல்பினிசம் கொண்ட முதல் பெண் இவர் என்று அறியப்படுகிறார். இவர், வழக்கறிஞராகப் பணிபுரியும் போது, வடிவழகியாக பணிபுரிய கெர்ட்-ஜோஹான் கோட்ஸீ என்பவரால் தேடப்பட்டார். அல்பினிசத்தை நேர்மறையான வழியில் சித்தரிப்பதை ஹோபா நோக்கமாகக் கொண்டுள்ளார். இவர் 2018இல், பிரெல்லி நாட்காட்டியில்] இதயங்களின் இளவரசியாக நடித்தார். அதில் தோன்றிய முதல் தென்னாப்பிரிக்க நபரானார். 2018 ஆம் ஆண்டில், ஹோபா தனது பன்முகத்தன்மை மற்றும் உள்ளடக்கத்திற்கான ஆதரவிற்காக பிபிசியின் 100 பெண்கள் விருதுடன் அங்கீகரிக்கப்பட்டார்.

தாண்டோ ஹோபா, பிரித்தானிய-அமெரிக்க குறுந்தொடரான ட்ராய்: ஃபால் ஆஃப் எ சிட்டியில் ஆர்ட்டெமிஸாக நடித்தார். 

இவர், மிஸ் தென்னாப்பிரிக்காவிற்கான நடுவர் குழுவில்  ஒரு பகுதியை உருவாக்கினார். இது மிஸ் யுனிவர்ஸ் ஜோசிபினி துன்சியின் வெற்றியில் உச்சக்கட்டத்தை அடைந்தது. 

இவர், 2020 ஆம் ஆண்டில்,  உலக பொருளாதார மன்றம், கதைகள் ஆய்வகத்தில் ஒரு உறுப்பினராக ஆனார்.  மேலும், இவர், பாடகர்-பாடலாசிரியர், நடிகை மற்றும் ஆர்வலர் என்று  ஏஞ்சலிக் கிட்ஜோவால் வழிகாட்டப்பட்டார்.

சான்றுகள் 

1989 பிறப்புகள்
வாழும் நபர்கள்
தென்னாப்பிரிக்கர்கள்
இ. கே. சீபா

சீபா இ. கே (ஆங்கிலம்: E. K. Sheeba; மலையாளம்:இ.கே சீபா; இ. கே. சூபி மற்றும் கே. ஆயிஷா ஆகியோருக்கு மகளாக 20 மே 1975-ல் பிறந்தார்) என்பவர் மலையாள மொழி இந்திய எழுத்தாளர் ஆவார். இவர் கேரள மாநிலத்தில் உள்ள மலப்புரம் மாவட்டத்தில் பெரிந்தல்மன்னாவில் பிறந்தார். சீபா அரசு உயர்நிலைப் பள்ளி பெரிந்தல்மன்னாவிலும், பெரிந்தல்மன்னாவிலுள்ள  பி. டி. எம். அரசு கல்லூரி மன்னார்காட்டில் உள்ள எம். ஈ. எசு. கல்லாடி கல்லூரியிலும் கல்வி பயின்றார். மன்னார்க்காடு எம். ஈ. எசு. கல்லாடி கல்லூரியில் வணிகவியலில் முதுகலைப் பட்டம் பெற்றார். இவர் 2001 முதல் கேரள பொதுக் கல்வித் துறையில் மூத்த எழுத்தராகப் பணியாற்றி வருகிறார். இவரது கதையை அடிப்படையாகக் கொண்டு, தி சர்வைவல் என்ற பெயரில் குழந்தைகளுக்கான குறும்படம் பெரிந்தல்மன்னா நகராட்சியால் தயாரிக்கப்பட்டது.

விருதுகள் 

 டாலா டிவி கொச்சுபாவா விருது
 அவனீபாலா விருது
 அங்கணம் இபி சுஷாமா என்டோவ்மென்ட்

நூல் பட்டியல்

நாவல்கள் 

 துனியா
 மஞ்சா நதிகளுடன் சூரியன்

குறுநாவல்கள் 

 ரிதுமார்மரங்கள்

சிறுகதைகளின் தொகுப்புகள் 

 ஒய்2கே
 நீலலோஹிதம்
 கனலெழுத்

மொழிபெயர்ப்பு பணிகள் 

 டைஃபூன்
 சரசுவதி பூங்கா
 புதியவர்
 வெயிலுக்கு அப்பால்

நினைவு 

 அழிச்சு கலயனாவதே ஆ சிலாங்ககள்

மேற்கோள்கள்

வெளி இணைப்புகள் 

 https://archive.today/20140715122621/http://www.manoramaonline.com/advt/Festival/christmas-2013/literature/sheebaxmasstory.html
 https://web.archive.org/web/20140717011300/http://www.dcbooks.com/writers-and-activists-condemns-attack-against-dcbooks.html
 http://www.deshabhimani.com/vaarikaPDF-19-10-2014-15.html

வாழும் நபர்கள்
1975 பிறப்புகள்
மலையாள எழுத்தாளர்கள்
அனகா ஜெ. கோலத்

அனகா ஜெ. கோலத் (Anagha J. Kolath) என்பவர் இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். இவர் 2022 இல், சாகித்திய அகாதமியின் யுவ புரஸ்கார் விருதினைப் பெற்றார்.

சுயசரிதை 
அனகா ஜே. கோலத் 1994ஆம் ஆண்டு, கேரளாவின் கோட்டயம் மாவட்டத்தில் உள்ள பாலாவில் உள்ள கோலத் வீட்டில், வங்கி அதிகாரியான கே. என். ஜெயச்சந்திரன் மற்றும் பள்ளி ஆசிரியை பி. ஜி. சியாமளாதேவி ஆகியோரின் மூன்று மகள்களில் இளையவராகப் பிறந்தார்.

அனகா தனது ஆரம்பக் கல்வியைப் பாலா சக்தி விலாசம் என். எஸ். எஸ். பள்ளியில் பயின்றார். கிட்டாங்கூர் என். எஸ். எஸ். மேனிலைப் பள்ளியில் மேல் நிலைக் கல்வியில் தேர்ச்சி பெற்ற பிறகு, திருவனந்தபுரத்தில் உள்ள அரசு மகளிர் கல்லூரியில் ஆங்கிலத்தில் இளங்கலைப் பட்டம் பெற்றார். சங்கனாச்சேரி கல்லூரியில் முதுகலைப் பட்டப்படிப்பை முடித்த அனகா, மலையாளத்தில் முதுகலைப் படிப்பதற்காகக் கடப் பள்ளியில் பயின்றார்.

இலக்கிய வாழ்க்கை 
இரண்டாம் வகுப்பில் படிக்கும் போது அனகா தனது முதல் கவிதையை எழுதினார். கவிதைகள் எழுதுவதோடு மட்டுமின்றி கவிதைகளை வாசிப்பதிலும் வல்லவர். சிறுவயதிலிருந்தே குருவாயூர் தேவஸ்தானம் நடத்தும் நாராயணீயம், பூந்தானம் பாராயணம் ஆகிய போட்டிகளில் பங்கேற்றுள்ளார். 2013-ல், குருவாயூர் கோவிலிலிருந்து இவருக்குச் சுவர்ண முத்திரை (தங்கப் பதக்கம்) வழங்கப்பட்டது. ஒரு முன்னணி மலையாள தொலைக்காட்சியில் கவிதை வாசிப்புப் போட்டியில் மூன்றாவது இடத்தையும் வென்றுள்ளார்.

வெளியீடுகள் 
தன் கவிதைகளைத் தொகுத்து வெளியிடத் தயங்கிய அனகாவை கட்டாயப்படுத்தி கவிதையை வெளியிடச் செய்து அதற்குத் தேவையான உதவிகளைச் செய்தவர் எழுத்தாளர் கே.ஜெயக்குமார். சுமார் 30 கவிதைகள் நான் அறிந்த காதல் என்ற தலைப்பில் அனகாவின் முதல் கவிதைத் தொகுப்பாக 2014-ல் வெளியிடப்பட்டது. 51 கவிதைகளுடன் காவ்யாமிர்தம் என்ற கவிதைப் பாடல் ஒலித் தட்டாக வெளியிடப்பட்டுள்ளது. இவர் 2020-ல் சாகித்திய அகாதமியின் இணையவழி கவியரங்கில் (கவிதை விவாத மேடை) கலந்துகொண்டார்.

கவிதை மட்டுமின்றி, இதழ்கள் மற்றும் இணையத்தில் கதைகள் மற்றும் கட்டுரைகள் எழுதுவதில் அனகா தீவிரமாக உள்ளார்.

விருதுகளும் கௌரவங்களும் 
சிறந்த கவிதைக்கான அனைத்திந்திய வானொலி யுவவாணி விருது, பன்னாட்டுத் தாய்மொழி தினம்-2014, அங்கணம் கவிதா விருது (2014) கல்லூரி மாணவர்களுக்கான கே. எம். சுகுமாரன் நினைவு விருது (2014) மற்றும் புனலூர் பாலன் கவிதை விருது (2020) உள்ளிட்ட பல விருதுகளை அனகா பெற்றுள்ளார். 2022-ல், இவர் தனது மெழுகுத்திரிக்கு சுவந்தம் தீப்பெட்டி என்ற கவிதைத் தொகுப்பிற்காகச் சாகித்திய அகாதமியின் யுவ புரஸ்கார் விருது பெற்றார்.

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
கோட்டயம் மாவட்ட நபர்கள்
மலையாள நபர்கள்
வாழும் நபர்கள்
1994 பிறப்புகள்
கேரளப் பெண் எழுத்தாளர்கள்
பொன்னாவாரை

பொன் ஆவாரை (Senna occidentalis) என்பது அமெரிக்காவைத் தாயகமாகக் கொண்ட ஒரு பெரு வெப்பமண்டல தாவர இனமாகும்.  இந்த இனம் முன்பு காசியா இனத்தில் சேர்க்கபட்டிருந்தது.

எமோடின் எனப்படும் ஆந்த்ராகுவினோனின்  அறியப்பட்ட நச்சு பொருளைக் கொண்டிருப்பதால், இந்த தாவரம் கால்நடைகளுக்கு நச்சு என்று அறியப்படுகிறது.   மேலும் இதன் விதைகளில் கிரைசரோபின் (1,8-டைஹைட்ராக்ஸி-3-மெத்தில்-9-ஆந்த்ரோன்) மற்றும் என்-மெத்தில்மார்போலின் ஆகியவை உள்ளன.

பயன்கள் 
ஜமைக்காவில் இதன் விதைகளை வறுத்து, காய்ச்சி, மூல நோய், கீல்வாதம், வாத நோய், நீரிழிவு நோய்களுகு சிகிச்சை அளிக்க தேநீராகக் கொடுக்கப்படுகிறது.

பொன்னாவாரையின் விதைகளை வறுத்து காபிக்கு மாற்றாக பயன்படுத்தலாம். அவை காபியில் கலப்படமாகவும் பயன்படுத்தப்பட்டுள்ளன. பொன்னாவாரை விதை காபியில் குறிப்பிடத்தத்தாக காஃவீன் இல்லை.

இதன் இலைகள் நச்சு என்று கூறப்பட்டாலும், இவற்றை, மாலத்தீவு மொழியில் திகுதியாரா,  என்ற பெயரில் பல நூற்றாண்டுகளாக மாலைத்தீவின் உணவான  மாஸ் ஹுனி போன்ற உணவுகளிலும், மருத்துவ தாவரமாகவும் பயன்படுத்தப்படுகிறது. 

இந்த தாவரம் முக்கியமாக இந்தியாவில்  எலும்பு முறிவு, சுளுக்கு ஆகியவற்றின் சிகிச்சைக்கு மூலிகையாக பயன்படுத்தப்படுகிறது.

நச்சுத்தன்மை 
இந்தியாவில் உள்ள பழங்குடி மக்களால் இந்த தாவரத்தின் கிட்டத்தட்ட அனைத்து பகுதிகளும் (இலை, வேர், விதைகள்) உணவாகவும் மருந்தாகவும் பயன்படுத்தப்படுகின்றன. எவ்வாறாயினும், இந்த விதைகளை உட்கொள்வதால் பழங்குடியின குழந்தைகள் கடுமையான மூளை வீக்கத்தால் பாதிக்கப்பட்டு அதால் அக் குழந்தைகளின் இறப்புக்கான சாத்தியமான காரணமாக அடையாளம் காணப்பட்டுள்ளது.   அந்த இரப்புகளுக்கு காரணம் இத்தாவரமே என்று கண்டறியப்பட்டபிறகு, இறப்பு எண்ணிக்கை சரிந்தது.

குறிப்புகள் 

பூக்கும் தாவரங்கள்
ராஜாவின் இருக்கை

ராஜாவின் இருக்கை (Raja's Seat) என்பது கூர்க் மாவட்டத்தின் மடிகேரியில் உள்ள ஒரு கலாச்சார முக்கியத்துவம் வாய்ந்த சுற்றுலாத் தலமாகும். இது கர்நாடக தலைநகர் பெங்களூரில் இருந்து 270 கிமீ தொலைவில் அமைந்துள்ளது.

காந்தி மண்டபம் எனப்படும் தோட்டத்தின் நடுவில் ராஜாவின் இருக்கை என்று சொல்லப்படும் இந்த பகுதி  அமைந்துள்ளது. இது செங்கல் மற்றும் சாந்துகளால் ஆன ஒரு அமைப்பு  ஆகும். மேலும், இது, வளைவுகளால் பாலம் கொண்ட நான்கு தூண்களைக் கொண்டுள்ளது. இந்த இடம் கிபி 1600 முதல் 1834 வரை 200 ஆண்டுகளுக்கும் மேலாக கர்நாடகத்தை ஆட்சி செய்த குடகு மன்னர்கள் மற்றும் ராணிகளால் பயன்படுத்தப்பட்டது. இந்த தோட்டம் இதன் இயற்கைக்காட்சிகளுக்கு பெயர் பெற்றது, மேலும் இது ராஜாக்களுக்கு மிகவும் பிடித்தமான பொழுதுபோக்கு இடமாக இருந்தது, எனவே அவர்களுடன் நிரந்தரமாக இணைந்திருந்தது. இது மேற்குப்பகுதியில் உள்ள  பாறைகள் மற்றும் பள்ளத்தாக்குகளை காண்பதற்காக உயரமான நிலத்தில் கட்டப்பட்டுள்ளது.

1948 ஆம் ஆண்டு காந்திஜி படுகொலை செய்யப்பட்ட தினமான சர்வோதய திவாஸ் (தியாகிகள் தினம் என்றும் குறிப்பிடப்படுகிறது) கூர்க்கில் ஆண்டுதோறும் ஜனவரி 30 ஆம் தேதி கொண்டாடப்படுகிறது. இந்த நாளில், ஒரு ஊர்வலம் ஏற்பாடு செய்யப்பட்டு, மகாத்மா காந்தியின் அஸ்தி அடங்கிய கலசம் ராஜா இருக்கைக்கு எடுத்துச் செல்லப்படுகிறது. இந்த ஊர்வலத்தைத் தொடர்ந்து பகவத் கீதை, குரான் மற்றும் விவிலிய வசனங்களை சொல்லிக்கொண்டே மக்கள் பின்தொடர்கின்றனர். அன்றைய தினத்தில் பஜனைகள் பாடப்பட்டு, மலர் தூவி அஞ்சலி செலுத்தப்பட்டு, சில நிமிடங்கள் மௌன அஞ்சலியும் செலுத்தப்படுகிறது.

சான்றுகள் 

சுற்றுலாத் தலங்கள்
மகாத்மா காந்தி தொடர்பான நினைவிடங்கள்
சாரா தாமசு

சாரா தாமசு (Sarah Thomas)(15 செப்டம்பர் 1934 - 31 மார்ச் 2023) என்பவர் கேரளாவைச் சேர்ந்த ஓர் இந்திய மலையாள மொழி எழுத்தாளர் ஆவார். இவரது நாவலான நர்மதி புடவா  1979ஆம் ஆண்டில் கேரள சாகித்திய அகாதமி விருதைப் பெற்றது. மலையாள இலக்கியத்திற்கான ஒட்டுமொத்த பங்களிப்பிற்காகக் கேரள சாகித்திய அகாதமி விருதையும் பெற்றவர் தாமசு ஆவார்.

வாழ்க்கை மற்றும் பணி 
மலையாளத்தில் பெண் இலக்கியம் என்ற கருத்து உருவாவதற்கு முன்பே தாமசு எழுதத் தொடங்கினார். இவர் தனது முதல் நாவலான ஜீவிதமென்ன நதியை 34 வயதில் வெளியிட்டார். 1971-ல் வெளியான முறிபாடுகள் நாவலுக்குப் பிறகு இவர் இலக்கியத் துறையில் குறிப்பிடத்தக்கவர் ஆனார். உரோமன் கத்தோலிக்க அனாதை இல்லத்தில் வளர்க்கப்பட்ட ஒரு இளைஞனின் வாழ்க்கையை இந்த நாவல் விவரிக்கிறது. அனாதை இல்லத்தில் வாழ்ந்த இளைஞன் இந்து மூதாதையர் வீட்டில் பிந்தைய வாழ்க்கையை தொடங்கினார். இங்கு இவர் இந்து மத நம்பிக்கைகளுக்கு இணங்க வற்புறுத்தப்பட்டார். இந்தப் பிரச்சனைகளால் தனக்கென ஒரு அடையாளத்தை நிறுவிக்கொள்ள இளைஞன் எடுத்த முயற்சிகள் நாவலில் கையாளப்பட்டன. இது பின்னர் பிஏ பேக்கரால் மணிமுழக்கம் எனப் படமாக்கப்பட்டது, இது மலையாளத்தில் சிறந்த திரைப்படத்திற்கான தேசிய திரைப்பட விருது மற்றும் சிறந்த திரைப்படத்திற்கான கேரள மாநில திரைப்பட விருது உட்படப் பல விருதுகளை வென்றது.

சாராவின்அஸ்தமயம், பவிழமுத்து மற்றும் அர்ச்சனா ஆகிய மூன்று நாவல்களும் படமாக்கப்பட்டுள்ளன. 1979-ல் கேரள சாகித்திய அகாதமி விருதை வென்ற நர்மணி புடவா இவரது சிறந்த படைப்பு ஆகும். இந்த நாவல் ஒரு பிராமணப் பெண்ணை சித்தரித்தது. இப்பெண்ணின் தலைவிதி தன் தந்தை விரும்பிய ஆணுடன் திருமணம் செய்து கொள்ள ஒப்புக்கொண்டதும் அதன் தொடர்ச்சியான அவரது வாழ்க்கை குறித்தது. தெய்வமக்கள் மற்றும் கிரகணம் ஆகிய இரண்டு புத்தகங்களை ஆசிரியர் தனக்குப் பிடித்ததாக மதிப்பிடுகிறார். கேரளாவின் தலித் இலக்கியத்தில் ஒரு மைல்கல், தெய்வமக்கள் (கடவுளின் குழந்தைகள்). ஒரு தலித் சிறுவனின் கதை, மருத்துவ மாணவராக மற்றும் பிற்கால வாழ்க்கையின் சோதனைகள் மற்றும் இன்னல்களைக் கூறுகிறது. நாவலின் நாயகனான குஞ்சிகண்ணன், ஒரு தனிமனிதன் தனக்கு இருந்த துணை-மனித நிலையிலிருந்து உடைக்க முயற்சிக்கும் அடையாளமாக இருக்கிறார். இந்த நாவலை ஆங்கிலத்தில் மொழிபெயர்த்தவர் சோசன்னா குருவில்லா. கிரகணம்  லெபனானில் கேரளாவைச் சேர்ந்த சிறுவனும் அவனது காதலியான ஜெர்மனியப் பெண்ணும் அனுபவித்த வேதனையான அனுபவங்களை விவரிக்கிறது.

இறப்பு 
சாரா தாமசு 31 மார்ச் 2023 அன்று தனது 88வது வயதில் திருவனந்தபுரத்தில் உள்ள தனது மகளின் இல்லத்தில் காலமானார்.

வேலை செய்கிறது 

 ஜீவிதமென்ன நதி (1968)
 முறிபாடுகள் (1971)
 பவிழா முத்து (1972)
 அர்ச்சனா (1977)
 நர்மதி புடவா (1978)
 தெய்வமக்கள் (1982)
 அக்னி சுத்தி (1988)
 சின்னம்மு (1988)
 வாலக்கர் (1994)
 நீலக்குறிஞ்சிகள் சுவாசம் நேரம் (1995)
 அஸ்தமயம்
 குணித்தம் தெட்டிய கணக்கு
 கிரகணம்
 தண்ணீர் பந்தல்
 யாத்ரா
 காவேரி

மேற்கோள்கள் 

மலையாள எழுத்தாளர்கள்
2023 இறப்புகள்
1934 பிறப்புகள்
கேரளப் பெண் எழுத்தாளர்கள்
பி. எம். சுகாரா

பி. எம். சுகாரா (பிறப்பு 11 அக்டோபர் 1952) என்பவர் இந்தியாவின் கேரளாவைச் சேர்ந்த மலையாள எழுத்தாளர் ஆவார். இவர் கோழிக்கோடு அருகே உள்ள திக்கோடியில் பிறந்தவர்.

விருதுகள் 

 1992 – மலையாளப் புனைகதை மற்றும் சிறுகதை துறையில் சிறந்த படைப்பாற்றல் திறமைக்கான லலிதாம்பிகா அந்தர்ஜனம் நினைவு சிறப்பு விருது.
 2004 – மலையாள இலக்கியத்திற்கான மொத்த பங்களிப்பிற்கான கே. பாலகிருஷ்ணன் சமாரக விருது
 2006 – மலையாள இலக்கியத்திற்கான மொத்த பங்களிப்பிற்காக உன்னிமோய் நினைவு விருது
 2008 – மலையாள இலக்கியத்திற்கான மொத்த பங்களிப்பிற்காகக் கேரள சாகித்திய அகாதமி விருது

வெளியிடப்பட்ட படைப்புகள்

மேற்கோள்கள்

மேலும் படிக்க 
 உம்மக்குட்டியுடே குனிக்கினாவுகள் – பி.எம்.சுஹாராவின் நினைவுகள் மதியம் வார இதழில் தொடர்: 1, 2, 3, 4, 5, 6, 7, 8, 9, 10, 11, 12, 13 , 14 , 15, 16, 17, 18, 19

21 ஆம் நூற்றாண்டு இந்தியப் பெண் எழுத்தாளர்கள்
கோழிக்கோடு மாவட்ட நபர்கள்
வாழும் நபர்கள்
1952 பிறப்புகள்
கேரளப் பெண் எழுத்தாளர்கள்